รายชื่อตอนในเบ็นเท็น
รายชื่อตอน > ฤดูกาลที่ 1

| ตอนที่ | ชื่อตอน | วันออกอากาศ (สหรัฐอเมริกา) | วันออกอากาศ (ไทย) |
| --- | --- | --- | --- |
| 1 | และแล้วก็มีทั้ง 10 (And Then There Were 10) | 27 ธันวาคม ค.ศ. 2005 | 4 ธันวาคม พ.ศ. 2549 |
หลังจากที่โรงเรียนหยุดฤดูร้อนเบ็น เท็นนีย์สันก็ไปหาปู่ของเขาแม็กซ์ เท็นนีย์สันเพื่อไปหยุดฤดูร้อนเดินทางข้ามประเทศ แต่มิหนำซ้ำที่ญาติของเขาเกวน เทนนีย์สันก็มากับเขาด้วย ปู่แม็กซ์พาเด็กทั้งสองมาที่ตั้งแคมป์ในป่า ขณะเดียวกับวิลแก็กซ์ได้ไล่ตามยานอวกาศลำหนึ่งเพื่อชิงออมนิทริกซ์แต่ยานลำนั้นกลับส่งออมนิทริกซ์ลงไปยังบนโลก ขณะที่เบ็นกำลังเดินอยู่นั่นเอง เขาได้พบกับอุกกาบาตและพบออมนิทริกซ์อยู่ข้างในและมันเกาะมือเขาไม่ยอมปล่อย เบ็นได้ค้นพบพลังแปลงร่างที่อยู่ข้างในแต่วิวแก็กซ์ก็ได้ส่งสมุนมาตามล่าออมเมทริกซ์และทำลายแคมป์ ตอนนี้เบ็นต้องใช้พลังที่เขาได้มาปกป้องชาวแคมป์ไว้
| 2 | วอซิงตัน บี.ซี. (Washington B.C.) | 13 มกราคม ค.ศ. 2006 | 5 ธันวาคม พ.ศ. 2549 |
ดร.แอนิโม่ นักวิทยาศาสตร์สติเฟื่องได้ใช้เครื่องแปลงโมเลกุลซึ่งสามารถทำให้เขาเปลี่ยนแปลงโมเลกุลของสัตว์ให้ตัวใหญ่และดุร้ายขึ้น เขาได้เปลี่ยนเหล่าสัตว์ให้กลายเป็นสัตว์ยักษ์และเปลี่ยนไดโนเสาร์ไทรันโนซอรัส เร็กซ์ให้กลับมามีชีวิตและลักพาตัวเกวนไป ดร.แอนิโม่เดินทางไปหาดร.เคลลี่ซึ่งได้รับรางวัลเวอร์ตี้ของสัตวแพทย์ซึ่งดร.แอนิโม่คิดว่าควรเป็นของตนเอง เบ็นซึ่งยังไม่เข้าใจถึงความหมายของซูเปอร์ฮีโร่ที่แท้จริง ต้องเรียนรู้ว่าฮีโร่จริงๆควรจะเป็นอย่างไรและช่วยเกวนมาให้ได้
| 3 | แคร็กเก้น (The Krakken) | 14 มกราคม ค.ศ. 2006 | 6 ธันวาคม พ.ศ. 2549 |
เมื่อทั้งสามไปยังแคมป์บริเวณทะเลสาบ เบ็นได้พบกับสัตว์ประหลาดยักษ์ใต้ทะเลสาบ แต่ทว่าแม็กซ์กับเกวนก็ไม่เชื่อที่เบ็นพูด จนพวกเขาได้พบกับกัปตันชอว์ที่เล่าเรื่องราวของอสูรกายใต้น้ำในชื่อ แครกเก้น และยังได้พบกับโจนาห์ เมลวิลล์ แห่งกลุ่มมิตรมัจฉา เมื่อแครกเคนปรากฏตัวและทุกคนเชื่อว่ามันมีอยู่จริง โจนาห์ได้เปิดเผยตัวว่าเป็นพวกล่าสัตว์หายากและต้องการจะขโมยไข่แครกเก้น เบ็นจึงต้องต่อสู้กับสัตว์ประหลาดยักษ์ใต้ทะเลสาบเพื่อช่วยกัปตันชอว์
| 4 | เกษียณอายุถาวร (Permanent Retirement) | 21 มกราคม ค.ศ. 2006 | 7 ธันวาคม พ.ศ. 2549 |
หลังจากที่เบ็นใช้อัพเกรดหยุดโจรปล้นตู้เอทีเอ็มได้แล้ว พวกเขาเดินทางไปพบกับป้าวีร่าที่บ้านพักคนชรา ขณะที่เบ็นกำลังเซ็งกับการต้องมาแกร่วอยู่ในบ้านพักคนแก่ เบ็นจึงได้แปลงร่างเป็นโกสท์ฟรีคและออกไปเล่นจนได้พบความลับประหลาดของคนชราแถวนี้ เบ็นหนีกลับมาหาเกวนและเล่าเรื่องทั้งหมดจนเกวนเริ่มเชื่อและพยายามไปหาแม็กซ์โดยมีพวกคนชราตัวปลอมคอยดักทำร้าย เมื่อทั้งสองพบว่าแม็กซ์ก็โดนพวกมนุษย์ต่างดาวจับไปด้วย จึงเป็นหน้าที่ของเบ็นและเกวนที่จะช่วยพวกเขาไว้
| 5 | สงครามไล่ล่า (Hunted) | 28 มกราคม ค.ศ. 2006 | 8 ธันวาคม พ.ศ. 2549 |
วิลแก็กซ์ส่งนักล่าสามคน แครบ, ซิกซิกซ์และเทร็กแทร็ก ให้มาแย่งออมนิทริกซ์มาจากเบ็น เมื่อนักล่าทั้งแครบและซิกซ์ซิกซ์ตัดสินใจร่วมมือกันแล้วกำจัดเทร็กแทร็ก เทร็กแทร็กซึ่งเป็นชนเผ่าเพโทรซาเปียนเหมือนกับไดมอนด์เฮดจึงได้สอนให้เบ็นรู้ว่ากำลังไม่ใช่สิ่งเดียวที่เอาชนะได้เสมอไป
| 6 | กับดักนักท่องเที่ยว (Tourists Trap) | 4 กุมภาพันธ์ ค.ศ. 2006 | 11 ธันวาคม พ.ศ. 2549 |
หลังจากที่เบ็นได้ช่วยเหลือคนจากอุบัติเหตุรถบรรทุกชนกัน แม็กซ์ก็พาพวกเขามายังเมืองสปาร์กวิลล์ ซึ่งที่นั่นเบ็นได้พบกับ "มัน" ลูกบอลหนังยางขนาดยักษ์ และได้บังเอิญปล่อยเมก้าวัตต์เอเลี่ยนที่ใช้พลังงานไฟฟ้าหลุดออก มา จึงเป็นความรับผิดชอบของเบ็นที่จะหยุดเมก้าวัตต์ก่อนที่มันจะทำลายเมืองทั้งหมด
| 7 | เควิน 11 (Kevin 11) | 11 กุมภาพันธ์ ค.ศ. 2006 | 12 ธันวาคม พ.ศ. 2549 |
เบ็นทะเลาะกับแม็กซ์เรื่องที่เขาใช้พลังเพื่อความสุขของตัวเอง เขาจึงหนีออกมาและได้พบกับเควิน เด็กชายที่มีความสามารถสูบพลังงานมาเป็นของตัวเองได้ เขาร่วมมือกับเบ็นทำตามใจตัวเอง แต่เมื่อเบ็นพบว่าเควินทำรุนแรงไปและจะหยุดเขา เควินก็สูบพลังจากออมนิทริกซ์มา เบ็นจึงต้องต่อสู้กับเอเลี่ยนของเขาเอง
| 8 | เหล่าพันธมิตร (The Alliance) | 18 กุมภาพันธ์ ค.ศ. 2006 | 13 ธันวาคม พ.ศ. 2549 |
เบ็นได้หยุดโจรที่ชื่อว่าโจอี้จากการปล้นรถขนเงิน ขณะเดียวกันวิวแก็กซ์ก็ส่งหุ่นตัวใหม่มาทำร้ายเบ็นและทำให้แม็กซ์บาดเจ็บ ขณะที่เบ็นส่งแม็กซ์ไปโรงพยาบาล หุ่นของวิลแก็กซ์ได้รวมร่างกับโจอี้โดยบังเอิญและกลายเป็นไซบอร์กชื่อโรโจ วิวแก็กซ์จึงได้บังคับให้โรโจไปสู้กับเบ็น เมื่อเบ็นพยายามสู้และพบว่าเขาสู้โรโจไม่ได้ แม็กซ์จึงแนะนำให้เบ็นสู้จากภายใน
| 9 | หัวเราะทีหลังดังกว่า (Last Laugh) | 25 กุมภาพันธ์ ค.ศ. 2006 | 14 ธันวาคม พ.ศ. 2549 |
พวกเบ็นได้พบกับคณะละครสัตว์ของซอมโบโซ่ แต่ด้วยโรคกลัวตัวตลกของเบ็นทำให้เขาหนีออกมาจากละครสัตว์ ซึ่งหลังจากนั้นซอมโบโซ่ได้ดูดความสุขของทุกคนและเปลี่ยนเป็นพลังให้กับตัวเอง ในขณะเดียวกันเบ็นพบว่าลูกน้องตัวตลกผีดิบของซอมโบโซ่ออกก่อความวุ่นวายในเมือง เบ็นต้องหยุดยั้งซอมโบโซ่และช่วยเกวนที่ถูกจับตัวไว้ให้ได้
| 10 | ลักกี้เกิร์ล (Lucky Girl) | 4 มีนาคม ค.ศ. 2006 | 15 ธันวาคม พ.ศ. 2549 |
ขณะกำลังเข้าชมพิพิธภัณฑ์และได้พบกับคัมภีร์เวทมนตร์โบราณอาคามาด้า จอมเวทย์ปริศนาได้ปรากฏตัวออกมาและชิงคัมภีร์นั้นไป เบ็นเข้าต่อสู้และทำเครื่องรางที่จอมเวทย์พกติดตัวหลุดออกมาเหรียญนึง เมื่อเบ็นได้รับคำชมเกวนก็อิจฉาที่เบ็นได้ทุกอย่างไป เบ็นจึงมอบเครื่องรางให้กับเกวน เมื่อเกวนเริ่มทำอะไรซักอย่างเครื่องรางจะส่องแสงแล้วทำให้เธอโชคดี เกวนจึงตัดสินใจแต่งตัวเป็นซูเปอร์ฮีโร่แล้วเรียกตัวเองว่า "ลักกี้เกิร์ล" แต่ทว่าจอมเวทย์เมื่อได้รู้ว่าเครื่องรางอยู่ที่เกวนจอมเวทย์จึงเริ่มไล่ล่าเธอ เพื่อที่เขาจะใช้เครื่องรางและคัมภีร์เวทย์สร้างพลังเวทย์สูงสุดที่สามารถทำลายเมืองได้ทั้งเมือง
| 11 | ปัญหาจิ๊บ ๆ (A Small Problem) | 11 มีนาคม ค.ศ. 2006 | 18 ธันวาคม พ.ศ. 2549 |
เบ็นไม่สามารถขึ้นสไลด์ในสวนน้ำได้เพราะตัวเตี้ยเกินไป จึงคิดจะแปลงร่างเป็นริพจอว์แต่เกิดความผิดพลาดของออมนิทริกซ์จึงกลายเป็นเกรย์ แมตเตอร์แทน แต่เขากลับถูกโฮเวลล์ เวนย์ไรท์จับตัว ไปและกำลังจะถูกขายให้กับองค์กรลับของรัฐบาล แต่กลับกลายเป็นพวกอัศวินอมตะซึ่งมีอีนอชเป็นหัวหน้ากลุ่ม ขณะที่เบ็นไม่สามารถกลับร่างเป็นคนได้(เป็นเพราะความผิดพลาดของระบบ ออมนิทริกซ์จึงหยุดทำงาน จึงไม่สามารถกลับคืนร่างคนได้)เบ็นในสภาพร่างเกรย์ แมตเตอร์ จึงต้องหาทางหนีทั้งๆที่ตัวเล็กอย่างนี้
| 12 | ผลข้างเคียง (Side Effects) | 18 มีนาคม ค.ศ. 2006 | 19 ธันวาคม พ.ศ. 2549 |
ชายที่ชื่อว่าแคลนซี่ ผู้ซึ่งมีความสามารถในการควบคุมแมลงได้ทำการต่อต้านการทุบอาคารในชุมชน ขณะเดียวกันเองเบ็นได้เกิดไปติดในรถไอศกรีมหลังจากไล่ล่าคนร้ายและเป็นหวัด เมื่อแคลนซี่จับตัวนายกของเมืองไปและเริ่มแผนการร้าย เบ็นจึงต้องเข้าไปช่วย แต่เพราะอาการหวัดทำให้ร่างเอเลี่ยนของเบ็นเกิดผลกระทบไปด้วย
| 13 | ความลับ (Secrets) | 25 มีนาคม ค.ศ. 2006 | 20 ธันวาคม พ.ศ. 2549 |
เมื่อวิลแก็กซ์ฟื้นจากอาการบาดเจ็บ เขาเริ่มออกตามล่าออมนิทริกซ์ ขณะที่พวกเบ็นกำลังเดินทางไปยังภูเขารัชมอร์วิวแก็กซ์ก็เริ่มออกจู่โจมตีเมือง เบ็นจึงรีบไปช่วยแต่เมื่อเบ็นถูกจับตัวไป แม็กซ์จึงไปยังภูเขารัชมอร์และให้เกวนดูฐานทัพลับ แม็กซ์กับเกวนพร้อมด้วยยุทโธปกรณ์จากฐานทัพลับจึงบุกเข้าไปช่วยเบ็น